

**PĀRSKATS**

**par nepilngadīgo noziedzības stāvokli, noziedzīgos nodarījumos cietušajiem bērniem un noziedzības novēršanas problēmām 2016.gada 6 mēnešos.**

Pārskats sagatavots saskaņā ar likuma “Par policiju” 6.panta “Atklātums policijas darbā” pirmo daļu: “Policija dienesta interesēs par savu darbu informē Valsts un pašvaldību iestādes, kā arī iedzīvotājus” un “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” V sadaļas “Pamatnostādnēs paredzēto uzdevumu un pasākumu plāns” 6.punktu: “Sagatavot pārskatu par nepilngadīgo noziedzības stāvokli, noziedzīgos nodarījumos cietušajiem bērniem, kā arī par noziedzības novēršanas problēmām.”

**Satura rādītājs**

[Saīsinājumi 3](#_Toc443477342)

[I Nepilngadīgo noziedzība 4](#_Toc443477343)

[II Cietušie bērni 12](#_Toc443477344)

[III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie 19](#_Toc443477345)

[**1.** **Administratīvo pārkāpumu tendences un dinamika.** 19](#_Toc443477346)

[**2.** **Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.** 24](#_Toc443477347)

[IV Preventīvie pasākumi 27](#_Toc443477348)

#

# **Saīsinājumi**

LR - Latvijas Republika

IeM - Iekšlietu ministrija

MK - Ministru kabinets

IC - Informācijas centrs

VP - Valsts policija

KPP - Kārtības policijas pārvalde

KP – Kārtības policija

GKrPP - Galvenā kriminālpolicijas pārvalde

GKPP - Galvenā kārtības policijas pārvalde

KIP - Kriminālizmeklēšanas pārvalde

ONAP - Organizētās noziedzības apkarošanas pārvalde

ENAP - Ekonomisko noziegumu apkarošanas pārvalde

KVP - Kriminālizlūkošanas vadības pārvaldes

KKP - Koordinācijas un kontroles pārvalde

SDP – Satiksmes drošības pārvalde

DKB - Dienestu koordinācijas birojs

SUKB - Satiksmes uzraudzības un koordinācijas birojs

PVN – Prevencijas vadības nodaļa

VP RRP - Valsts policija Rīgas reģiona pārvalde

NPN - Nepilngadīgo prevencijas nodaļa

NLI - nepilngadīgo lietu inspektori

IIIS - Integrētās iekšlietu informācijas sistēma

KRASS - Kriminālprocesa informācijas sistēma

DWH – Datu noliktavas risinājums

KL – Krimināllikums

KPL - Kriminālprocesa likums

LAPK - Latvijas Administratīvo pārkāpuma kodekss

BTAL - Bērnu tiesību aizsardzības likums

ASV - Amerikas Savienotās Valstis

CSN – Ceļu satiksmes negadījums

AS – Akciju sabiedrība

#

# **I Nepilngadīgo noziedzība**

Izvērtējot LR IeM IC statistikas datus 2016.gada 6 mēnešos salīdzinājumā ar 2015.gada 6 mēnešu analogo periodu, vērojams reģistrēto nepilngadīgo[[1]](#footnote-1) izdarīto noziedzīgo nodarījumu skaita pieaugums.

 Pēc IeM IC datiem 2016.gada 6 mēnešos kopumā valstī reģistrēti 23 823[[2]](#footnote-2) (-180) noziedzīgi nodarījumi, no tiem 508 (+74) izdarīja nepilngadīgās personas. Pārskata periodā palielinājies personu skaits, kuras izdarīja noziedzīgus nodarījumus – 5762 (+769), bet samazinājies nepilngadīgo personu skaits, kuras izdarīja noziedzīgus nodarījumus – 318 (-110). Līdz ar to, 2016.gada 6 mēnešos ir vērojama tendence palielināties reģistrēto nepilngadīgo izdarīto noziedzīgo nodarījumu skaitam[[3]](#footnote-3), savukārt samazinājies pašu nepilngadīgo personu skaits, kuras izdarīja noziedzīgus nodarījumus.

2016.gada 6 mēnešos reģistrēti nepilngadīgo izdarītie noziedzīgi nodarījumi pēc noziedzīga nodarījuma grupas objekta (nav kvalifikācijas pēc KL panta (salīdzinājumā ar 2015.gada 6 mēnešiem)):

|  |  |  |  |
| --- | --- | --- | --- |
| **KL nodaļa:** | **2015.gada 6 mēnešos** | **2016.gada 6 mēnešos** | **+/-** |
| IX nodaļa “Noziegumi pret cilvēci, mieru, kara noziegumi, genocīds” | **0** | **0** | **+/-0** |
| X nodaļa “Noziegumi pret valsti”  | **0** | **0** | **+/-0** |
| XI nodaļa “Noziedzīgi nodarījumi pret dabas vidi” | **1** | **0** | **-1** |
| XII nodaļa “Nonāvēšana” | **1** | **0** | **-1** |
| XIII nodaļa “Noziegumi pret personas veselību” | **16** | **24** | **+8** |
| XIV nodaļa “Noziedzīgi nodarījumi pret personas pamattiesībām un pamatbrīvībām” | **0** | **0** | **+/-0** |
| XV nodaļa “Noziedzīgi nodarījumi pret personas brīvību, godu un cieņu” | **1** | **1** | **+/-0** |
| XVI nodaļa “Noziedzīgi nodarījumi pret tikumību un dzimumneaizskaramību” | **2** | **1** | **-1** |
| XVII nodaļa “Noziedzīgi nodarījumi pretģimeni un nepilngadīgajiem” | **0** | **0** | **+/-0** |
| XVIII nodaļa “Noziedzīgi nodarījumi pret īpašumu” | **334** | **394** | **+60** |
| KL nodaļa: | **2015.gada 6 mēnešos** | **2016.gada 6 mēnešos** | **+/-** |
| XIX nodaļa “Noziedzīgi nodarījumi tautsaimniecībā” | **16** | **0** | **-16** |
| XX nodaļa “Noziedzīgi nodarījumi pret vispārējo drošību un sabiedrisko kārtību” | **37** | **40** | **+3** |
| XXI nodaļa “Noziedzīgi nodarījumi pret satiksmes drošību” | **15** | **19** | **+4** |
| XXII nodaļa “Noziedzīgi nodarījumi pret pārvaldes kārtību” | **4** | **0** | **-4** |
| XXIII nodaļa “Noziedzīgi nodarījumi pret jurisdikciju” | **5** | **0** | **-5** |

2016.gada 6 mēnešos reģistrēti nepilngadīgo izdarītie noziedzīgi nodarījumi, kuri kvalificējami pēc KL pantiem (salīdzinājumā ar 2015.gada 6 mēnešiem):

|  |  |  |  |
| --- | --- | --- | --- |
| **KL pants** | **2015.gada 6 mēnešos** | **2016.gada 6 mēnešos** | **+/-** |
| 78.p. - nacionālā, etniskā un rasu naida izraisīšana | **0** | **0** | +/-0 |
| 93.p. - valsts simbolu zaimošana | **0** | **0** | +/-0 |
| 116.p. - slepkavība | **0** | **0** | +/-0 |
| 117.p. - slepkavība pastiprinošos apstākļos | **1** | **0** | -1 |
| 118.p. - slepkavība sevišķi pastiprinošos apstākļos | **0** | **0** | +/-0 |
| 125.p. - tīšs smags miesas bojājums | **0** | **4** | +4 |
| 126.p. - tīšs vidēja smaguma miesas bojājums | **1** | **8** | +7 |
| 130.p.  tīšs viegls miesas bojājums | **9** | **13** | +4 |
| 131.p. - miesas bojājums aiz neuzmanības | **1** | **0** | -1 |
| 132.p. - draudi izdarīt slepkavību un nodarīt smagu miesas bojājumu | **3** | **0** | -3 |
| 159.p. - izvarošana | **2** | **0** | -2 |
| 160.p. - vardarbīga dzimumtieksmes apmierināšana | **0** | **1** | +1 |
| 162.p. - pavešana netiklībā | **0** | **0** | +/-0 |
| 175.p. - zādzība | **123** | **124** | +1 |
| 176.p. - laupīšana | **33** | **28** | -5 |
| 177.p. - krāpšana | **5** | **3** | -2 |
| 179.p. - piesavināšanās | **2** | **0** | -2 |
| 180.p. - zādzība, krāpšana, piesavināšanās nelielā apmērā | **129** | **168** | +39 |
| 183.p. - izspiešana | **1** | **1** | +/-0 |
| 185.p. - mantas tīša iznīcināšana un bojāšana | **56** | **70** | +14 |
| 186.p. - mantas iznīcināšana un bojāšana aiz neuzmanības | **1** | **0** | -1 |
| 230.p. - cietsirdīga izturēšanās pret dzīvniekiem | **0** | **0** | +/-0 |
| 231.p. - huligānisms | **12** | **17** | +5 |
| 253.p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana | **6** | **7** | +1 |
| 253.1p. - narkotisko un psihotropo vielu neatļauta izgatavošana, iegādāšanās, glabāšana, pārvadāšana un pārsūtīšana realizācijas nolūkā un neatļauta realizēšana | **12** | **8** | -4 |
| **KL pants** | **2015.gada 6 mēnešos** | **2016.gada 6 mēnešos** | **+/-** |
| 253.2.p. - narkotisko un psihotropo vielu neatļauta iegādāšanās, glabāšana un realizēšana nelielā apmērā un narkotisko un psihotropo vielu neatļauta lietošana | **8** | **8** | +/-0 |
| 262.p. - transportlīdzekļa vadīšana alkohola, narkotisko, psihotropo, toksisko vai citu apreibinošu vielu ietekmē | **14** | **19** | +5 |

2016.gada 6 mēnešos, salīdzinājumā ar 2015.gada 6 mēnešiem, nepilngadīgie visbiežāk ir izdarījuši noziedzīgus nodarījumus pret īpašumu 78% (- 3%), noziedzīgus nodarījumus, kas saistīti ar apreibinošu vielu lietošanu, iegādāšanos, glabāšanu, izgatavošanu, pārvadāšanu un pārsūtīšanu 5% (- 0,9%), noziedzīgus nodarījumus pret veselību 4,9% (+1,9%), noziedzīgus nodarījumus pēc KL 231.panta „Huligānisms” 3,3% (-0,6%) un noziedzīgus nodarījumus pret tikumību un dzimumneaizskaramību 0,2% (-0,3%).

Atskaites periodā, atbilstoši personas vai sabiedrības interešu apdraudējuma raksturam un sabiedriskās bīstamības pakāpei, 15 (+1) no nepilngadīgo izdarītiem noziedzīgiem nodarījumiem ir kriminālpārkāpumi[[4]](#footnote-4), 310 (+89) – mazāk smagi noziegumi[[5]](#footnote-5), 170 (-12) – smagi noziegumi[[6]](#footnote-6) un 11 (-11) – sevišķi smagi noziegumi[[7]](#footnote-7). Kopumā noziedzīgus nodarījumus vairākums - 94%, ir izdarījuši zēni, savukārt meitenes tikai 7%. Jāatzīmē, ka palielinājies mazāk smago noziegumu skaits un nedaudz palielinājies kriminālpārkāpumu skaits, savukārt samazinājies smago un sevišķi smago noziegumu skaits, kurus izdarīja zēni: 15 (+1) kriminālpārkāpumus, 291 (+92) mazāk smagus noziegumus, 160 (-12) smagus noziegumus un 11 (-9) sevišķi smagus noziegumus, kā arī ir samazinājies kriminālpārkāpumu skaits un sevišķi smago noziegumu skaits, bet palielinājies mazāk smago un smago noziegumu skaits, kurus izdarīja meitenes: 2 (-1) kriminālpārkāpumus, 23 (+1) mazāk smagus noziegumus, 14 (+4) smagus noziegumus un 0 (-2) sevišķi smagus noziegumus.

Kopumā 2016.gada 6 mēnešos zēni izdarīja 100 % kriminālpārkāpumu, 94% mazāk smagu noziegumu, 94% smagu noziegumu un 100 % sevišķi smagu noziegumu.

Pēc VP Īslaicīgo aizturēšanas vietu sniegtajiem datiem 2016.gada 6 mēnešos salīdzinājumā ar iepriekšējo atskaites periodu ir aizturēts, apcietināts un konvojēts sekojošs nepilngadīgo personu skaits:

|  |  |  |  |
| --- | --- | --- | --- |
|  | **2015.gada 6 mēnešos** | **2016.gada 6 mēnešos** | **+/-** |
| Saskaņā ar KPL aizturētās personas, kurām netika piemērots apcietinājums | 142 | 91 | -51 |
| Apcietināto personu skaits | 75 | 24 | -51 |
| Uz procesuālajām darbībām no ieslodzījuma vietām konvojētās personas (kopā) | 145 | 140 | -5 |
| Tiesai | 62 | 50 | -12 |
| Prokuratūrai | 25 | 23 | -2 |
| Policijai | 56 | 67 | +11 |
| Citi | 2 | 0 | -2 |
| Ar īslaicīgās brīvības atņemšanu notiesātās personas | 9 | 3 | -6 |

Veicot statistikas datu analīzi, var izdarīt secinājumu, ka samazinājies apcietināto personu skaits, kā arī samazinājies uz procesuālajām darbībām no ieslodzījuma vietām konvojēto personu skaits.

 VP RRP KPP NPN 2016.gada 6 mēnešos bija ievietoti 140 (+22) bērni[[8]](#footnote-8):

|  |  |  |  |
| --- | --- | --- | --- |
| Nr. p.k. |  | **Skaits** | **+/-** |
| 1. | NPN ievietoti bērni, kuri: | 140  | +22 |
| 1.1. | Dzīvo LR | 137  | +20 |
| 1.1.1. | Rīgas reģionā | 70  | +33 |
| 1.1.2. | Citos Latvijas reģionos | 67  | -13 |
| 1.2. | Dzīvo citās valstīs | 3 | +2 |
| 1.3. | Ir bez vecākiem | 53  | +13 |
| 1.4. | Ir ar vienu no vecākiem | 87 | +9 |
| 2. | Iedalījums pa vecuma grupām: |  |  |
| 2.1. | Līdz 7 gadiem | 1 | +1 |
| 2.2. | 8-10 gadi | 4  | +2 |
| 2.3. | 11-14 gadi | 47 | +18 |
| 2.4. | 15-16 gadi | 56  | +6 |
| 2.5. | 17-18 gadi | 32  | -5 |
| 3. | Iedalījums pēc dzimuma: |  |  |
| 3.1. | Meitenes | 45  | +15 |
| 3.2. | Zēni | 95 | +7 |
| 4. | Mācās skolā | 125  | +16 |
| 5. | Nemācās | 15  | +6 |
| 6. | Strādā | 1 | +1 |
| 7. | Nodaļā ievietoti bērni, kuri: |  |  |
| 7.1. | četru stundu laikā no aizturēšanas nav nodoti bērnu vecākiem, aizstājējiem, bērnu aprūpes iestādei vai meklēšanas iniciatoram | 139  | +21 |
| 7.2. | nelikumīgi šķērsojuši Latvijas Republikas robežu | 0  | +/-0 |
| 7.3. | saskaņā ar tiesas nolēmumu, prokurora norādījumu, izmeklēšanas iestādes lēmumu | 1  | +1 |
| 8. | Bērnu skaits atskaites periodā, kuri atdoti: | 140  | +23 |
| 8.1 | vecākiem vai viņus aizvietojošām personām | 79  | +33 |
| 8.2. | bērnu aprūpes iestādēm, internātskolām | 40  | +4 |
| 8.3. | sociālās korekcijas izglītības iestādei | 0  | -10 |
| 8.4. | ievietoti bērnu aprūpes iestādēs, internātskolās, krīzes centros | 6  | -11 |
| 8.5. | policijas darbiniekiem | 14  | +10 |
| 8.6. | Medicīnas iestādei | 1  | -3 |
| 9. | Noskaidrota bērna personība | 1 | +1 |
| 10. | Nosūtītie ziņojumi kopā: | 327 | +89 |
| 10.1. | policijas iestādēm | 17  | +4 |
| 10.1.1. | t.sk. par noziedzīgiem nodarījumiem | 0  | +/- 0 |
| 10.2. | izglītības pārvaldēm | 0  | +/-0 |
| 10.3. | bāriņtiesai  | 165  | +52 |
| 10.4. | pašvaldību sociālajam dienestam | 139 | +31 |
| 10.5. | bērnu aprūpes iestādēm, internātskolām, krīzes centriem | 0  | -3 |
| 10.6. | bērnu vecākiem | 0  | +/-0 |
| 10.7. | nosūtīti ziņojumi citām valsts un sabiedriskām iestādēm | 6  | +5 |
| 11. | Vecāku skaits, ar kuriem veikts profilakses darbs | 37  | +12 |
| 12. | Pēc medicīniskās palīdzības griezušos bērnu skaits | 8 (+2) | +2 |
| 13. | Bērnu skaits, kurus ievietojušas VP RRP struktūrvienības | 120  | +42 |
| 14. | Bērnu skaits, kurus ievietojušas citu Valsts policijas reģionu struktūrvienības | 1  | -11 |
| 15. | Bērnu skaits, kurus ievietojuši Pašvaldības policija | 19  | -9 |
| 16. | Bērnu skaits, kurus ievietojuši Pašvaldības struktūrvienības (BT; SD) | 0  | +/-0 |

Lielākā daļa no NPN ievietotajiem bērniem ir tādi, kuri ir nonākuši tādos apstākļos, kas bīstami bērnam, ir izdarījuši darbības, par kurām paredzēta administratīvā atbildība vai kriminālatbildība, kuri bija izsludināti meklēšanā.

Saistībā ar katru bērnu pastāvīgi tiek veikts preventīvais darbs ar mērķi novērst bērnu nepietiekamu uzraudzību, iegūt informāciju par viņu izdarītajiem likumpārkāpumiem, kā arī prettiesiskajām darbībām, kas vērstas pret viņu vai citām personām, kā arī nepieļaut turpmākās prettiesiskās darbības.

Pastāvīgi notiek sadarbība ar bāriņtiesām, sociālajiem dienestiem, izglītības pārvaldēm u.c. iestādēm sekmīgai bērnu problēmu risināšanai. Tiek veikts preventīvais darbs ar bērnu vecākiem, to aizbildņiem. Lai varētu informēt minētās institūcijas par bērna problēmām, kā arī iegūtu par bērnu un viņa ģimeni nepieciešamo informāciju, tiek izsūtītas rakstiskā veidā informācijas un pieprasījumi.

Saskaņā ar BTAL 58.panta trešo daļu, 2016.gada 6 mēnešos VP KP struktūrvienību inspektori, kuri veic dienesta pienākumus NLI jomā, nepilngadīgo likumpārkāpēju individuālās prevencijas uzskaitē ir ņēmuši 176 nepilngadīgos, kas salīdzinot ar 2015.gada 6 mēnešiem ir par 12 likumpārkāpējiem vairāk un atskaites perioda beigās VP nepilngadīgo likumpārkāpēju individuālās prevencijas uzskaitē atradās 367 (-19) nepilngadīgās personas. Atrodoties uzskaitē 115 (+29) nepilngadīgie izdarīja noziedzīgus nodarījumus, bet 133 (+12) – administratīvu pārkāpumu. 2016.gada 6 mēnešos 340 (-11) bērni vecumā no 7 līdz 18 gadiem nonāca VP redzeslokā sakarā ar likumpārkāpumu izdarīšanu un 176 (+34) nepilngadīgās personas NLI redzeslokā nonāca sistemātiskas klaiņošanas dēļ. Savukārt 41 bērns vecumā no 7 līdz 14 gadu vecumam izdarīja smagus vai sevišķi smagus noziegumus vai atkārtoti izdarīja noziedzīgus nodarījumus, kas ir par 25 personām mazāk, nekā 2015.gada 6 mēnešos[[9]](#footnote-9).

Atskaites periodā izbeigtie pret nepilngadīgajiem uzsāktie kriminālprocesi (salīdzinājumā ar 2015.gada 6 mēnešiem):

|  |  |  |  |
| --- | --- | --- | --- |
| **KPL pants** | **2015.gada 6 mēnešos** | **2016.gada 6 mēnešos** | **+/-** |
| 377.p.1.pkt. - nav noticis noziedzīgs nodarījums | 0 | 4 |  +4 |
| 377.p.2.pkt. - izdarītajā nodarījumā nav noziedzīga nodarījuma sastāva | 24 | 17 | -7 |
| 377.p.3.pkt. - iestājies noilgums | 0 | 0 | +/-0 |
| 377.p.4.pkt. - pieņemts amnestijas akts, kas novērš soda piemērošanu par attiecīgo noziedzīgu nodarījumu | 1 | 1 | +/-0 |
| 377.p.8.pkt. - nav cietušās personas pieteikuma tādā kriminālprocesā, kuru var uzsākt tikai uz šīs personas pieteikuma pamata | 4 | 1 | -3 |
| **KPL pants** | **2015.gada 6 mēnešos** | **2016.gada 6 mēnešos** | **+/-** |
| 377.p.9.pkt. - noticis cietušā un aizdomās turētā vai apsūdzētā izlīgums tādā kriminālprocesā, kuru var uzsākt tikai uz cietušās personas pieteikuma pamata | 4 | 17 | +13 |
| 379.p.1.d.1.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: izdarīts noziedzīgs nodarījums, kuram ir noziedzīga nodarījuma pazīmes, bet ar kuru nav radīts tāds kaitējums, lai piespriestu kriminālsodu | 3 |  0 | -3 |
| 379.p.1.d.2.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona, kas izdarījusi kriminālpārkāpumu vai mazāk smagu noziegumu, ir izlīgusi ar cietušo vai viņa pārstāvi Krimināllikumā noteiktajos gadījumos | 0 |  0 | +/-0 |
| 379.p.1.d.3.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: noziedzīgu nodarījumu izdarījusi nepilngadīga persona un ir konstatēti noziedzīga nodarījuma izdarīšanas īpašie apstākļi, un par nepilngadīgo personu iegūtas ziņas, kas mīkstina tās atbildību | 0 | 0 | +/-0 |
| 379.p.1.d.4.pkt. - izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: kriminālprocesu nav iespējams pabeigt saprātīgā termiņā | 0 | 0 | +/-0 |
| 379.p.1.d.5.pkt. -  izmeklētājs ar uzraugošā prokurora piekrišanu, prokurors vai tiesa var izbeigt kriminālprocesu, ja: persona noziedzīgu nodarījumu izdarījusi laikā, kad tā bija pakļauta cilvēku tirdzniecībai un tika piespiesta to izdarīt | 0 | 0 | +/-0 |
| 379.p.2.d. - izmeklētājs ar uzraugošā prokurora piekrišanu vai prokurors var izbeigt kriminālprocesu un materiālus par nepilngadīgo nosūtīt audzinoša rakstura piespiedu līdzekļa piemērošanai | 4 | 1 | -3 |
| 379.p.3.d. - prokurors var izbeigt kriminālprocesu, nosacīti atbrīvojot no kriminālatbildības | 0 | 0 | +/-0 |

2016.gada 6 mēnešos pirmās instances tiesas par KL paredzēto noziedzīgo nodarījumu izdarīšanu pieņēma 68 (+1) lēmumus par audzinoša rakstura piespiedu līdzekļu piemērošanu nepilngadīgām personām vecumā no 11 līdz 18 gadiem un 1 lēmumus par medicīniska rakstura piespiedu līdzekļu piemērošanu nepilngadīgajām personām.[[10]](#footnote-10) 2016.gada 6 mēnešos tika notiesāti 201 nepilngadīgie (-21), no kuriem 11 (+4) nepilngadīgajiem tika piemēroti audzinoša rakstura piespiedu līdzekļi. Pēc IeM IC datiem, 2016.gada 6 mēnešos pašvaldību administratīvās komisijas pieņēma 234 lēmumus[[11]](#footnote-11) par audzinoša rakstura piespiedu līdzekļu piemērošanu bērniem par viņu izdarītajiem administratīvajiem pārkāpumiem, kas ir par 184 lēmumiem vairāk nekā salīdzinājumā ar analogu periodu 2015.gada 6 mēnešos[[12]](#footnote-12).

# **II Cietušie bērni**

Pēc IeM IC datiem 2016.gada 6 mēnešos noziedzīgos nodarījumos kopā cietušas 7 556[[13]](#footnote-13) (+1276[[14]](#footnote-14)) personas, no tām 281[[15]](#footnote-15) (+55) bērni, no tiem 131 (+29) vecumā no 14 līdz 18 gadiem, 55 (+11) vecumā no 11 līdz 14 gadiem, 45 (+13) vecumā no 7 līdz 11 gadiem un 60 (+39) vecumā no 0 līdz 7 gadiem. Kopā mazgadīgo cietušo personu skaits ir 160, kas ir par 63 personām vairāk, salīdzinājumā ar iepriekšējo periodu. No noziedzīgos nodarījumos cietušajiem bērniem, zēni ir 149 (+32) un meitenes – 132 (+23)[[16]](#footnote-16).

Atskaites periodā noziedzīgo nodarījumu rezultātā cietušo bērnu skaits:

|  |  |  |  |
| --- | --- | --- | --- |
| **KL panti** | **2015.gada 6 mēnešos** | **2016.gada 6 mēnešos** |  |
|  Zēni | Meitenes  | **Kopā:** | Zēni | Meitenes  | **Kopā:** | **+/-** |
| 116.p. - slepkavība | 0 | 0 | **0** | 0 | 0 | **0** | +/-0 |
| 117.p. - slepkavība pastiprinošos apstākļos | 0 | 0 | **0** | 0 | 0 | **0** | +/-0 |
| 123.p. - nonāvēšana aiz neuzmanības | 0 | 0 | **0** | 0 | 0 | **0** | +/-0 |
| 125.p. - tīšs smags miesas bojājums | 1 | 0 | **1** | 4 | 0 | **4** | +3 |
| 126.p. - tīšs vidēja smaguma miesas bojājums | 4 | 0 | **4** | 2 | 0 | **2** | -2 |
| 130.p. - tīšs viegls miesas bojājums | 17 | 2 | **19** | 11 | 5 | **16** | -3 |
| 131.p. - miesas bojājums aiz neuzmanības | 0 | 1 | **1** | 3 | 2 | **5** | +4 |
| 132.p. - draudi izdarīt slepkavību un nodarīt smagu miesas bojājumu | 3 | 0 | **3** | 1 | 0 | **1** | -2 |
| 152.p. - nelikumīga brīvības atņemšana | 0 | 1 | **1** | 0 | 1 | **1** | +/-0 |
| **KL panti** | **2015.gada 6 mēnešos** | **2016.gada 6 mēnešos** |  |
|  Zēni  | Meitenes  | **Kopā:** | Zēni | Meitenes  | **Kopā:** | **+/-** |
| 153.p. - personas nolaupīšana | 0 | 0 | **0** | 0 | 0 | **0** | +/-0 |
| 154.1 p. - cilvēku tirdzniecība | 0 | 0 | **0** | 0 | 0 | **0** | +/-0 |
| 159.p. - izvarošana | 0 | 6 | **6** | 5 | 9 | **14** | +8 |
| 160.p. - seksuāla vardarbība | 4 | 13 | **17** | 9 | 17 | **26** | +9 |
| 161.p. - seksuāla rakstura darbības ar personu, kura nav sasniegusi sešpadsmit gadu vecumu | 2 | 11 | **13** | 1 | 14 | **15** | +2 |
| 162. p. - pavešana netiklībā | 1 | 8 | **9** | 7 | 15 | **22** | +13 |
| 162.1p. - pamudināšana iesaistīties seksuālās darbībās | 1 | 2 | **3** | 0 | 8 | **8** | +5 |
| 164.p. - personas iesaistīšana prostitūcijā un prostitūcijas izmantošana | 0 | 0 | **0** | 0 | 3 | **3** | +3 |
| 1651.p. - personas nosūtīšana seksuālai izmantošanai | 0 | 0 | **0** | 0 | 0 | **0** | +/-0 |
| 166.p. - pornogrāfiska priekšnesuma demonstrēšanas, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana | 0 | 3 | **3** | 0 | 3 | **3** | +/-0 |
| 174.p. - cietsirdība un vardarbība pret nepilngadīgo | 18 | 22 | **40** | 42 | 27 | **69** | +29 |
| 175.p. - zādzība | 9 | 2 | **11** | 5 | 7 | **12** | +1 |
| 176.p. - laupīšana | 16 | 2 | **18** | 21 | 3 | **24** | +6 |
| 177.p. - krāpšana | 0 | 0 | **0** | 4 | 1 | **5** | +5 |
| 180.p. - zādzība, krāpšana, piesavināšanās nelielā apmērā | 21 | 8 | **29** | 22 | 11 | **33** | +4 |
| 183.p. - izspiešana | 1 | 0 | **1** | 0 | 0 | **0** | -1 |
| 230.1p. - dzīvnieku turēšanas noteikumu pārkāpšana | 0 | 0 | **0** | 4 | 0 | **4** | +4 |
| 231.p. - huligānisms | 2 | 2 | **4** | 2 | 1 | **3** | -1 |
| 251.p. - pamudināšana lietot narkotiskās, psihotropās vielas un jaunas psihoaktīvās vielas | 0 | 0 | **0** | 0 | 0 | **0** | +/-0 |
| 252.p. - narkotisko, psihotropo un jauno psihoaktīvo vielu ievadīšana pret personas gribu | 0 | 0 | **0** | 0 | 0 | **0** | +/-0 |
| 260.p. - ceļu satiksmes noteikumu un transportlīdzekļu ekspluatācijas noteikumu pārkāpšana | 7 | 9 | **16** | 12 | 4 | **16** | +/-0 |

2016.gada 6 mēnešos, salīdzinājumā ar 2015.gada 6 mēnešiem, visbiežāk bērni cietuši no noziedzīgiem nodarījumiem pret tikumību un dzimumneaizskaramību – 32,4% gadījumu (+9,4%), mantiskiem nodarījumiem – 26,3% (+0,3%), no cietsirdības un vardarbības (KL 174.pants) – 24,5% bērnu (+6,5%) un no nodarījumiem pret dzīvību un veselību – 11,4% (-0,6%).

Palielinoties bērnu vecumam, pieaug risks ciest no noziedzīgiem nodarījumiem pret tikumību un dzimumneaizskaramību. Visbiežāk no iepriekš minētajiem noziedzīgiem nodarījumiem cieš meitenes, zēni retāk.

Kā pozitīvu jāatzīmē, ka atskaites periodā salīdzinot ar iepriekšējo periodu nav notikusi neviena nepilngadīgās personas nolaupīšana (KL – 153.pants) un tirdzniecība (KL – 154.1pants), kā arī neviena nepilngadīgā persona nav tikusi nosūtīta seksuālai izmantošanai (KL – 165.1pants).

Kā negatīvu jāatzīmē, ka atskaites periodā salīdzinot ar iepriekšējo periodu ir strauji palielinājies bērnu skaits, kuri cietuši no pavešanas netiklībā (KL – 162.pants) 22 (+13) un no cietsirdības un vardarbības (KL – 174.pants) 69 (+29).

2016.gada 6 mēnešos reģistrētie noziedzīgie nodarījumi pēc noziedzīga nodarījuma grupas objekta (nav kvalifikācijas pēc KL panta):

|  |  |  |  |
| --- | --- | --- | --- |
| **KL nodaļa:** | **2015.gada 6 mēnešos** | **2016.gada 6 mēnešos** | **+/-** |
| XII nodaļa „Nonāvēšana” | 1 | 4 | +3 |
| XIII nodaļa „Noziegumi pret personas veselību” | 40 | 35 | -5 |
| XIV nodaļa „Noziedzīgi nodarījumi pret personas pamattiesībām un pamatbrīvībām” | 1 | 1 | +/-0 |
| XV nodaļa „Noziedzīgi nodarījumi pret personas brīvību, godu un cieņu” | 3 | 11 | +8 |
| XVI nodaļa „Noziedzīgi nodarījumi pret tikumību un dzimumneaizskaramību” | 58 | 83 | +25 |
| XVII nodaļa „ Noziedzīgi nodarījumi pret ģimeni un nepilngadīgo” | 39 | 73 | +34 |
| XVIII nodaļa „Noziedzīgi nodarījumi pret īpašumu” | 63 | 62 | -1 |
| XIX nodaļa „Noziedzīgi nodarījumi tautsaimniecībā” | 0 | 1 | +1 |
| XX nodaļa „Noziedzīgi nodarījumi pret vispārējo drošību un sabiedrisko kārtību” | 4 | 10 | +6 |
| XXI nodaļa „Noziedzīgi nodarījumi pret satiksmes drošību” | 16 | 17 | +1 |

Pēc IeM IC datiem 2016.gada 6 mēnešos, sadalījumā pēc noziedzīga nodarījuma izdarīšanas vietas, bērni visbiežāk cietuši: 70 (+35) dzīvoklī, 44 (+2) uz ielas, 38 (+10) dzīvojamajā mājā, 26 (-7) pilsētā un 17 (+2) mācību iestādē.

Saskaņā ar “Iekšlietu ministrijas darbības stratēģiju 2014.-2016.gadam” VP GKrPP kā viena no prioritātēm ir noziedzīgu nodarījumu pret nepilngadīgo un mazgadīgo personu dzimumneaizskaramību vērstu noziegumu, tai skaitā noziedzīgu nodarījumu, kas saistīti ar bērnu pornogrāfijas izplatīšanu ar augsto tehnoloģiju palīdzību, apkarošana.

2016. gada 6 mēnešos valstī kopumā pēc Krimināllikuma (KL) 161.panta (Seksuāla rakstura darbības ar personu, kura nav sasniegusi 16 gadu vecumu), 162.panta (Pavešana netiklībā), 162.1panta (Pamudināšana iesaistīties seksuālās darbībās), 164.panta trešās1 un ceturtās daļas (Piespiešana nodarboties ar prostitūciju), 166.panta trešās daļas (Pornogrāfiska priekšnesuma demonstrēšana, intīma rakstura izklaides ierobežošanas un pornogrāfiska rakstura materiāla aprites noteikumu pārkāpšana) uzsākti 63 kriminālprocesi, tai skaitā VP – 61, atklāts 41 kriminālprocess, tai skaitā VP – 41, tai skaitā - 11 kriminālprocesi no 2016.gadā uzsāktajiem, kriminālvajāšanas uzsākšanai nosūtīts 41 kriminālprocess, tai skaitā 12 no 2016.gadā uzsāktajiem[[17]](#footnote-17).

2016.gada 6 mēnešos valstī kopumā pēc KL 172.panta par nepilngadīgā iesaistīšanu noziedzīgā nodarījumā uzsākti 3 kriminālprocesi (visi VP) un atklāti 5, tai skaitā 3 no 2016.gadā uzsāktajiem[[18]](#footnote-18).

2016.gada 6 mēnešos valstī kopumā pēc KL 174.panta par cietsirdību un vardarbību pret nepilngadīgo uzsākti 67 kriminālprocesi, tai skaitā VP - 64 (2015.gada 6 mēnešos – 56), bet atklāti 32 (2015.gada 1.pusgadā – 36) kriminālprocesi, tai skaitā – 12 kriminālprocesi no 2016.gadā uzsāktajiem.[[19]](#footnote-19)

2016.gada 6 mēnešos tika turpināta sadarbība ar Latvijas Interneta asociāciju NET-SAFE Latvia – Drošāka interneta centru. Tā, atskaites periodā VP GKrPP ENAP no sadarbības partnera NET-SAFE Latvia saņēma un apstrādāja 19 paziņojumus par bērnu seksuālu izmantošanu saturošiem materiāliem failu apmaiņas programmās un interneta resursos, par kuriem tika veikta pārbaude un noskaidrots, ka šo saturu interneta tīklā augšupielādēja personas, kas pastāvīgi uzturas ārpus Latvijas Republikas. Šī informācija, izmantojot policijas sadarbības kanālus, tika nodota izvērtēšanai ārvalstu kompetentajām iestādēm.

2016.gada 6 mēnešos tika veikti pasākumi prostitūcijas un cilvēku tirdzniecības apkarošanas jomā. Pēc KL 1541.panta par cilvēku tirdzniecību valstī tika uzsākti 2 kriminālprocesi, tai skaitā viens VP GKrPP ONAP. Kriminālvajāšanas uzsākšanai uz prokuratūru nosūtīti 2 kriminālprocesi pret 4 personām, tai skaitā vienu nepilngadīgu meiteni. Vienā no minētajiem kriminālprocesiem vēl 2 personas atzītas par aizdomās turētām sutenerismā, iedzīvošanās nolūkā izmantojot nepilngadīgu personu, kā arī 2 personas par nepilngadīgas personas seksuālo pakalpojumu izmantošanu.

 Pēc KL 165.panta par sutenerismu valstī tika uzsākti 3 kriminālprocesi, tai skaitā 2 VP (VP GKrPP ONAP un VP Rīgas RP). Kriminālvajāšanas uzsākšanai uz prokuratūru tika nosūtīti 3 kriminālprocesi. Vienā no kriminālprocesiem par nepilngadīgu personu pamudināšanu un iesaistīšanu prostitūcijā par cietušajām tika atzītas trīs nepilngadīgas personas, kurām tika sniegta rehabilitācija “Resursu centrā sievietēm “Marta””.

Atskaites periodā pastiprināta uzmanība tika pievērsta nepilngadīgo personu meklēšanai, jo šīs personas ietilpst riska grupā, kas nespēj sevi aizsargāt un tāpēc pastāv lielāka iespēja kļūt par noziedzīga nodarījuma upuriem. 2016.gada sākumā meklēšanā atradās 50 nepilngadīgas bezvēsts pazudušās personas. Pārskata perioda beigās - 40 nepilngadīgas personas, tai skaitā 16 personas pārskata periodā izsludinātās meklēšanā.

Pārsvarā tiek meklēti nepilngadīgie, kas aizbēguši no internātiem, sociālās aprūpes centriem u.c. iestādēm, kā arī no nelabvēlīgām ģimenēm un to vidējais vecums ir 14-16 gadi.

2016.gada 6 mēnešos tika īstenoti pasākumi Eiropas Savienības (ES) Politikas cikla atbilstoši ES Padomes secinājumiem par ES prioritāšu noteikšanu cīņai pret smago un organizēto noziedzību laikposmā no 2014. līdz 2017.gadam Eiropas multidisciplinārās platformas pret kriminālapdraudējumiem (EMPACT) ietvaros, tai skaitā prioritātē „Kibernoziegumi” apakšprioritāte “Bērnu pornogrāfija un izmantošana” (atbildīgā struktūrvienība ir VP GKrPP ENAP) un prioritātē „Cilvēku tirdzniecība” (atbildīgā struktūrvienība VP GKrPP Organizētās noziedzības apkarošanas pārvalde (ONAP)).

Prioritāšu ietvaros tiek izstrādāti operatīvās rīcības plāni (OAP), kas ietver virkni multidisciplināru un starpinstitucionālu pasākumu, tai skaitā informācijas sagatavošanu par noteiktu noziedzības jomu, informācijas apkopošanu par noziedzīgos nodarījumus izdarījušām personām un veiktajām izmeklēšanām, kopīgu izmeklēšanu iniciēšana, preventīva rakstura pasākumu organizēšana, dažādu jaunu instrumentu un mehānismu piemērošana u.tml. VP pārstāvji 2016.gadā „Kibernoziegumi” apakšprioritāte “Bērnu pornogrāfija un izmantošana” plāno piedalīties 6 pasākumos no 19. Savukārt prioritātē “Cilvēku tirdzniecība” - 11 pasākumos no 13.

EMPACT prioritātes “Bērnu seksuālā izmantošana tiešsaistē” 2016.gada 17.jūnijā uzsākta jautājuma risināšana par partnerības parakstīšanu ar Beļģiju, kas vada šīs prioritātes OAP attiecīgo finansēto pasākumu.

VP GKrPP Starptautiskās sadarbības biroja (SSB) Eiropola Latvijas nacionālā nodaļa (LNN) atskaites periodā nodrošināja darbu sadarbībā ar kompetentajām nacionālajām iestādēm Eiropola Analītisko rīcības failu (ARF) fokālajos punktos (FP), tai skaitā FP „TWINS” (Bērnu pornogrāfija), kur par kompetentajām tiesībaizsardzības iestādēm ir nozīmētas VP GKrPP ENAP un VP Rīgas reģiona pārvaldes (RP) Kriminālpolicijas pārvaldes (KrPP) 1.biroja 4.nodaļa, un FP “PHOENIX” (cilvēku tirdzniecība), par kompetento tiesībaizsardzības iestādi ir nozīmēta VP GKrPP ONAP.

ARF FP ir vērsti uz aktuālās informācijas ievākšanu, apkopošanu un analīzi par organizēto grupu aktivitātēm un aktuālākajiem noziedzīgajiem nodarījumiem ES un ārpus tās robežām. Dalība FP nodrošina piekļuvi citu dalībvalstu datiem, aktuālās operatīvās un izmeklēšanas informācijas apmaiņu, kā arī kopēju pārrobežu operāciju organizēšanu ar mērķi atklāt un neitralizēt organizētās noziedzības tīklus un to noziedzīgi iegūtos līdzekļus.

Atskaites periodā sadarbībā ar Iekšlietu ministrijas Informācijas centru (IeM IC) un Interpola Ģenerālsekretariātu (IPSG) tika nodrošināta I-24/7 komunikāciju tīkla ierīkošana trijās darba stacijās ICSE DB (Interpola Starptautiskās bērnu seksuālās
izmantošanas datu bāze) pieslēguma nodrošināšanai un aprīkošanai ar
darba stacijām atbilstoši norādītajai specifikācijai. Sadarbībā ar IPSG tika veikti testa dati I24/7 tīkla pieslēgumam tiešsaistes režīmā un informācijas apmaiņa I24/7 tīklā. Tāpat sadarbībā ar IeM IC tiek turpināta komunikācija par darba staciju nokonfigurēšanu atbilstoši ICSEv3 prasībām un papildus monitoru uzstādīšanu. Sadarbībā ar IPSG ekspertiem tika noorganizētas apmācības Latvijā VP amatpersonām, kas ikdienā strādā ar minēto datu bāzi.

2016.gada 6 mēnešos VP GKrPP amatpersonas piedalījās nodibinājuma “Centrs Dardedze” projektā “Bērna interešu aizstāvība – bērna kā vardarbības upura/liecinieka labākai aizsardzībai” ( Child Advocacy Centre – toward better protection of child victims/witnesses of violence in close relationships). Projekta mērķis ir aizstāvēt un atbalstīt bērnus, kuri ir kļuvuši par vardarbības upuriem vai lieciniekiem attiecībās ar tuviniekiem, uzlabot to speciālistu kompetences un prasmes, kas strādā ar vardarbībā cietušajiem bērniem, izglītot sabiedrību par vardarbības sekām. Projekta ietvaros izveidota Nacionālā ekspertu padome, kuras uzdevums ir izvērtēt bērnu, kas ir vardarbības upuri/liecinieki, situāciju valstī, identificēt trūkumus, apkopot labās un sliktās prakses ar mērķi nodrošināt labāku aizsardzību bērniem.

2016.gada 6 mēnešos VP GKrPP amatpersonas atbalstīja Labklājības ministrijas un nodibinājuma “Centrs Dardedze” piedāvāto Bērnu mājas modeli kā risinājumu prakses uzlabošanai darbā ar cietušajiem bērniem kriminālprocesā.

Atskaites periodā VP GKrPP amatpersonas turpināja sadarbību ar nevalstiskajām organizācijām, tai skaitā “Resursu centru sievietēm “Marta”” un biedrību “Patvērums “Drošā māja””, kuras sniedz atbalstu cilvēku tirdzniecībā cietušajām personām.

23.03.2016. stājās spēkā likums “Grozījumi Kriminālprocesa likumā”, ar kuru ieviesta Eiropas Parlamenta un Padomes direktīva 2012/29/ES, ar ko nosaka noziegumos cietušo tiesību, atbalsta un aizsardzības minimālos standartus un aizstāj Padomes Pamatlēmumu 2001/220/TI (Cietušo direktīva). Šajā sakarā tika turpināts darbs pie speciālās pratināšanas telpas īpaši aizsargājamajiem cietušajiem, t.sk. nepilngadīgajiem VP iecirkņos izveides, tādējādi mazinot šo personu atkārtotas viktimizācijas riskus, kā arī lai novērstu personas bailes no iespējamas saskarsmes ar pāridarītāju, mazinātu personas uztraukumu un bailes.

Pārskata periodā sagatavoti vairāki informatīva un analītiska rakstura dokumenti par noziedzības tendencēm un aktuāliem noziedzības apkarošanas jautājumiem, sniegta informācija starptautisku ziņojumu sagatavošanai, kā arī sniegti viedokļi, atzinumi, priekšlikumi dažādiem informatīvajiem ziņojumiem un pētījumiem:

* Izvērtēts informatīvā ziņojuma “Bērnu noziedzības novēršanas un bērnu aizsardzības pret noziedzīgu nodarījumu pamatnostādņu 2013.–2019.gadam īstenošanas vidusposma (2013.-2015.gadā) novērtējums” projekts;
* sagatavota informācija uz Eiropola NB EMPACT THB anketā iekļautajiem jautājumiem par bērnu iesaisti cilvēku tirdzniecībā;
* sniegta informācija IeM saistībā ar Latvijas viedokļa sagatavošanu par saņemtajām rekomendācijām ANO Bērnu tiesību komitejas 71.sesijā.

Atskaites periodā VP GKrPP amatpersonas piedalījās gan ekspertu sanāksmē, gan nacionālā un starptautiska līmeņa mācībās saistībā ar noziedzīgu nodarījumu pret bērnu tikumību un dzimumneaizskaramību novēršanu un apkarošanu:

* dalība Eiropola organizētajā ikgadēja sanāksmē “Eiropola ikgadējais ekspertu seminārs par bērnu seksuālo ekspluatāciju” Hāgā, Nīderlandē;
* dalība Valsts policijas koledžas (VPK) Profesionālās pilnveides nodaļas organizētajās mācībās par tēmu “Bērnu tiesību aizsardzība 2”;
* dalība CEPOL kursā 15/2016 “Bērnu seksuālas izmantošanas Internetā apkarošana” Brigē, Beļģijā.

# **III Citi pārkāpumi, kurus izdarījuši nepilngadīgie un pārkāpumi, kuru rezultātā cietušie ir nepilngadīgie**

Ievērojot ilggadējas pārskatu par nepilngadīgo noziedzības stāvokli un cietušajiem bērniem iestrādes, kā arī ņemot vērā to, ka “Bērnu noziedzības novēršanas un bērnu aizsardzības pret noziedzīgu nodarījumu pamatnostādnes 2013.-2019.gadam” sadaļā „Situācijas raksturojums un identificētās problēmas” ir iekļautas tādas situāciju raksturojošas pozīcijas, kā nepilngadīgo citu izdarīto likumpārkāpumu skaita izmaiņas tendences un bērnu aizsardzība ceļu satiksmes drošības jomā, zemāk apskatāma atbilstoša papildus statistika:

## **1. Administratīvo pārkāpumu tendences un dinamika.**

2016.gada 6 mēnešos valstī kopumā 2 908 (- 224) sastādīto administratīvo pārkāpumu protokolu skaits nepilngadīgām personām vecumā no 14 līdz 18 gadiem:

|  |  |  |
| --- | --- | --- |
| **LAPK panti/pašvaldību saistošie noteikumi** | **Sastādīto administratīvo pārkāpumu protokolu skaits** |  |
| **2015.gada 6 mēnešos** | **2016.gada 6 mēnešos** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **3132** | **2908** | -224 |
| LAPK 42.1 p. 4.d. - par smēķēšanu, ja to izdarījis nepilngadīgais | 1123 | 1041 | -82 |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 37 | 25 | -12 |
| LAPK 46.p. 2.daļa - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | +/-0 |
| LAPK 167.p. - sīkais huligānisms | 162 | 162 | +/-0 |
| LAPK 167.2 p. 1.d. - maznozīmīga miesas bojājuma tīša nodarīšana | 33 | 42 | +9 |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 1 | 3 | +2 |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 12 | 14 | +2 |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 7 | 5 | -2 |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 441 | 396 | -45 |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 116 | 133 | +17 |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 1 | 3 | +2 |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | +/-0 |
| LAPK 174.4 p. - prostitūcijas ierobežošanas noteikumu pārkāpšana | 1 | 0 | -1 |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 5 | 9 | +4 |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 1 | 1 | +/-0 |
| Pašvaldību saistošo noteikumu pārkāpumi | 215 | 177 | -38 |

2016.gada 6 mēnešos samazinājās arī nepilngadīgo personu skaits, kuras izdarīja administratīvos pārkāpumus – 2 270, kas ir par 188 personām mazāk, salīdzinājumā ar iepriekšējo periodu:

|  |  |  |
| --- | --- | --- |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** |  |
| **2015.gada 6 mēnešos** | **2016.gada 6 mēnešos** | **+/-** |
| **Kopā pēc visiem LAPK pantiem un pašvaldību saistošiem noteikumiem (tai skaitā):** | **2458** | **2270** | -188 |
| LAPK 42.1 p. 4.d. - smēķēšanas ierobežojumu neievērošana Par smēķēšanu, ja to izdarījis nepilngadīgais | 958 | 896 | -62 |
| LAPK 46.p. 1.d. - par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai narkotisko vai psihotropo vielu neatļautu lietošanu | 37 | 23 | -14 |
| LAPK 46.p. 2.d. - par vielu, kuras var tikt izmantotas narkotisko vai psihotropo vielu nelikumīgai izgatavošanai (prekursoru), neatļautu iegādāšanos vai glabāšanu nelielā apmērā bez nolūka tās realizēt | 0 | 0 | +/-0 |
| LAPK 167.p. - sīkais huligānisms | 139 | 146 | +7 |
| LAPK 167.2 p. 1.d. - maznozīmīga miesas bojājuma tīša nodarīšana | 32 | 42 | +10 |
| LAPK 167.2 p. 2.d. - maznozīmīga miesas bojājuma tīša nodarīšana atkārtoti | 1 | 3 | +2 |
| LAPK 171.p. 1.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī | 12 | 14 | +2 |
| LAPK 171.p. 2.d. - alkoholisko dzērienu vai citu apreibinošo vielu lietošana sabiedriskās vietās un atrašanās sabiedriskās vietās reibuma stāvoklī atkārtoti | 5 | 5 | +/-0 |
| LAPK 171.1 p. 1.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais | 425 | 383 | -42 |
| LAPK 171.1 p. 2.d. - alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti | 91 | 96 | +5 |
| LAPK 171.2 p. 1.d. - alkoholisko dzērienu iegādāšanās, ja pārkāpumu izdarījis nepilngadīgais | 1 | 3 | +2 |
| **LAPK panti/pašvaldību saistošie noteikumi** | **Nepilngadīgo personu skaits, kuriem sastādīti administratīvā pārkāpuma protokoli** |  |
| **2015.gada 6 mēnešos** | **2016.gada 6 mēnešos** | +/- |
| LAPK 171.2 p. 2.d. - alkoholisko dzērienu iegādāšanās, ja pārkāpumu izdarījis nepilngadīgais atkārtoti | 0 | 0 | +/-0 |
| LAPK 174.4 p. - prostitūcijas ierobežošanas noteikumu pārkāpšana | 1 | 0 | -1 |
| LAPK 175.p. - ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai | 5 | 9 | +4 |
| LAPK 110.p. (kopā) - dzelzceļa transporta līdzekļu lietošanas noteikumu pārkāpšana | 1 | 1 | +/-0 |
| Pašvaldību saistošo noteikumu pārkāpumi | 190 | 152 | -38 |

Veicot datu analīzi var secināt, ka šogad samazinājies gan pārkāpumu, gan personu skaits smēķēšanas un narkotisko vielu iegādāšanā, glabāšanā un lietošanā, nemainīgs palicis sīko huligānismu pārkāpumu skaits, savukārt palielinājies sīko huligānismu izdarījušo personu skaits. Palielinājies arī maznozīmīgu miesas bojājumu tīšās nodarīšanas jomā personu un pārkāpumu skaits. Nedaudz palielinājies pārkāpumu skaits un personu skaits par alkoholisko dzērienu vai citu apreibinošo vielu lietošana vai atrašanās alkoholisko dzērienu vai citu apreibinošo vielu ietekmē, ja pārkāpumu izdarījis nepilngadīgais atkārtoti gada laikā.

Lai novērstu nepilngadīgo izdarītos likumpārkāpumus, liela nozīme ir preventīvajam darbam ar nepilngadīgajiem. VP to realizē divos virzienos - gan kā vispārējo prevenciju (dažādu akciju, lekciju, reidu u.c. pasākumu ietvaros), gan kā individuālo prevenciju (attiecas uz konkrētām personām), ar mērķi novērst un atturēt nepilngadīgās personas no noziedzīgu nodarījumu izdarīšanas. Saskaņā ar BTAL 58.panta pirmo daļu, par vadošo iestādi bērnu likumpārkāpumu profilakses darba organizēšanā, starpinstitucionālās sadarbības veidošanā un atbildīga par profilaktiskā darba veikšanu ar BTAL 58.panta otrajā daļā minētajiem bērniem ir noteikta pašvaldība. Valsts policija par visiem BTAL 58.panta otrajā daļā minētajiem bērniem informē pašvaldību.

2016.gada 6 mēnešos, salīdzinājumā ar 2015.gada 6 mēnešiem, kopumā palielinājies sastādīto administratīvo pārkāpumu protokolu skaits personām par bērnu tiesību pārkāpšanu – 1 299, kas ir par 11 protokoliem vairāk:

|  |  |  |
| --- | --- | --- |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** |  |
| **2015.gada 6 mēnešos** | **2016.gada 6 mēnešos** | **+/-** |
| **Kopā pēc visiem LAPK pantiem:****Tai skaitā:** | **1288** | **1299** | +11 |
| LAPK 149.32 p. 3.d. - par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu | 252 | 226 | -26 |
| LAPK 155. p. 3.d. - par alkoholisko dzērienu un tabakas izstrādājumu pārdošanu nepilngadīgajiem | 76 | 85 | +9 |
| LAPK 155. p. 4.d. - par alkoholisko dzērienu un tabakas izstrādājumu pārdošanu nepilngadīgajiem atkārtoti | 5 | 12 | -7 |
| LAPK 172. p. 1.d. - par nepilngadīgā iesaistīšanu alkoholisko dzērienu lietošanā | 48 | 38 | -10 |
| LAPK 172. p. 2.d. - par nepilngadīgā novešanu līdz dzēruma stāvoklim | 9 | 19 | +10 |
| LAPK 172. p. 3.d. - par alkoholisko dzērienu vai tabakas izstrādājumu nodošanu nepilngadīgā rīcībā tā, ka šīs vielas kļuvušas nepilngadīgajam brīvi pieejamas lietošanai | 54 | 72 | +18 |
| LAPK 172.p. 4.d. - par šā panta pirmajā, otrajā un trešajā daļā paredzētajām darbībām, ja tās izdarītas atkārtoti | 5 | 5 | +/-0 |
| LAPK 172.1 p. 1.d. - nepilngadīgo iesaistīšana ubagošanā | 2 | 3 | +1 |
| LAPK 172.1 p. 2.d. - nepilngadīgo iesaistīšana ubagošanā atkārtoti | 3 | 0 | -3 |
| LAPK 172.2 p. 1.d. - par fizisku vai emocionālu vardarbību pret bērnu | 296 | 326 | +30 |
| LAPK 172.2 p. 2.d. - par fizisku vai emocionālu vardarbību pret bērnu atkārtoti | 21 | 31 | +10 |
| LAPK 172.3 p. 1.d. - par bērna iesaistīšanu skaistumkonkursā vai citā pasākumā, kurā tiek vērtēts vienīgi viņa ārējais izskats | 0 | 0 | +/-0 |
| LAPK 172.3 p. 2.d. - par tādu normatīvo aktu pārkāpšanu, kuri nosaka kārtību, kādā bērni iesaistāmi aktivitātēs (pasākumos), kas saistītas ar ārējā izskata demonstrēšanu | 0 | 0 | +/-0 |
| **LAPK panti** | **Sastādīto administratīvā pārkāpuma protokolu skaits citām personām par bērnu tiesību pārkāpšanu** |  |
| **2015.gada 6 mēnešos** | **2016.gada 6 mēnešos** | +/- |
| LAPK 172.4 p. 1.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj | 57 | 55 | -2 |
| LAPK 172.4 p. 2.d. - par bērna, kas nav sasniedzis septiņu gadu vecumu, atstāšanu bez uzraudzības, ja to izdarījuši vecāki vai personas, kas viņus aizstāj atkārtoti | 1 | 0 | -1 |
| LAPK 172.5 p. 1.d. - par bērna uzraudzības pakalpojumu sniegšanas prasību neievērošanu | 0 | 0 | 0 |
| LAPK 172.5 p. 2.d. - par bērna uzraudzības pakalpojumu sniegšanas prasību neievērošanu atkārtoti | 0 | 0 | 0 |
| LAPK 173. p. 1.d. - par bērna aprūpes pienākumu nepildīšanu | 596 | 498 | -98 |
| LAPK 173.p. 2.d. - par tādu pašu nodarījumu, ja tā rezultātā bērns izdarījis sīko huligānismu vai lietojis narkotiskās, vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu | 147 | 141 | -6 |
| LAPK 173. p. 3.d. - par 173. p. pirmajā vai otrajā daļā paredzēto nodarījumu, ja tas izdarīts atkārtoti | 100 | 110 | +10 |
| LAPK 174.3 p. 3.d. - par nepilngadīgo, kas nav sasnieguši 16 gadu vecumu, iesaistīšanu nesankcionētu sapulču, gājienu un piketu norisē vai organizēšanā | 0 | 0 | 0 |
| LAPK 189.p. - par personas pieņemšanu darbā, ja tai nav derīga personu apliecinoša dokumenta (ja persona ir jaunāka par 15 gadiem) | 0 | 0 | 0 |

Būtiski, ka 2016.gada 6 mēnešos ir samazinājies vecākiem vai personām, kas tos aizstāj, sastādīto protokolu skaits par atstāšanu bez uzraudzības (LAPK 172.4 panta pirmā daļa), samazinājies sastādīto protokolu skaits par bērna aprūpes pienākumu nepildīšanu, ja tā rezultātā bērns izdarījis sīko huligānismu vai lietojis narkotiskās vai psihotropās vielas bez ārsta nozīmējuma, vai atradies alkoholisko dzērienu ietekmē vai nodarbojies ar ubagošanu (LAPK 173.panta otrā daļa), sastādīto protokolu skaits par bērnu aprūpes pienākumu nepildīšanu (LAPK 173.panta pirmā daļa), savukārt palielinājies citām personām[[20]](#footnote-20) sastādīto protokolu skaits par fizisku vai emocionālu vardarbību pret bērnu (LAPK 172.2 panta pirmā un otrā daļa) un pieaudzis citām personāmsastādīto protokolu skaits par alkoholisko dzērienu un tabakas izstrādājumu pārdošanu nepilngadīgajiem (LAPK 155. panta trešā un ceturtā daļa).

## **2. Nepilngadīgo cietušo skaita dinamika ceļu satiksmes negadījumos un izdarītie pārkāpumi ceļu satiksmes jomā.**

2016.gada 6 mēnešos, salīdzinājumā ar 2015.gada 6 mēnešiem, valstī ir palielinājies ievainoto bērnu skaits, kuri cietuši CSN – 316 (+8), savukārt samazinājies bojā gājušo bērnu skaits – 2 (-2).

CSN cietušo un bojā gājušo bērnu skaits vecuma grupās:

|  |  |  |
| --- | --- | --- |
| **Bērnu vecums** | **Ievainoto bērnu skaits CSN** | **Bojā gājušo bērnu skaits CSN** |
| **2015.gada 6 mēnešos** | **2016.gada 6 mēnešos** | **+/-** | **2015.gada 6 mēnešos** | **2016.gada 6 mēnešos** | **+/-** |
| **0 – 14 g.v.** No tiem: | **223** | **239** | **+16** | **3** | **0** | **-3** |
| Velosipēdisti (un mopēdisti)GājējiPasažieriVadītājiCits | 277212400 | 428610740 | +15+14-17+4+/-0 | 01200 | 00000 | +/-0-1-2+/-0+/-0 |
| **15 – 16 g.v.** No tiem: | **60** | **50** | **-10** | **1** | **2** | **+1** |
| Velosipēdisti (un mopēdisti)GājējiPasažierivadītājiCits | 2572530 | 1872230 | -7+/-0-3+/-0+/-0 | 00100 | 00200 |  +/-0+/-0+1+/-0 +/-0 |
| **17 g.v.** No tiem: | **24** | **27** | +3 | **0** | **0** | +/-0 |
| Velosipēdisti (un mopēdisti)GājējiPasažieriVadītājiCitsNenoskaidrots | 7610100 | 116910 | +4+/-0-1+/-0+/-0 | 000000 | 000000 | +/-0+/-0+/-0+/-0+/-0+/-0 |
| **Kopā (0 – 17 g.v.):** | **308** | **316** | **+8** | **4** | **2** | **-2** |

Galvenie iemesli minētajiem CSN ir šādi:

* mazāk aizsargātajiem ceļu satiksmes dalībniekiem - gājējiem vai velobraucējiem, nav bijis atstarotājs vai apģērbs ar atstarojošiem elementiem; velosipēds nav bijis aprīkots atbilstoši ceļu satiksmes noteikumiem;
* drošības jostu nelietošana (vadītājiem un pasažieriem);
* noteikumu pārkāpšana, kuri paredz bērnu pārvadāšanai paredzēto drošības līdzekļu lietošanu;
* nepareiza pārvietošanās pa ceļu – pa nepareizo ceļa pusi vai pat pa ceļa vidu;
* nepareizā ātruma izvēle atbilstoši ceļa un meteoroloģiskiem apstākļiem.

Pēc LAPK 149.32 panta trešās daļas „Par to noteikumu pārkāpšanu, kuri paredz bērnu pārvadāšanai paredzēto drošības līdzekļu lietošanu” 2016.gada 6 mēnešos sodīti 226 vadītāji, kas ir par 2 mazāk, nekā 2015.gada 6 mēnešos.

2016.gada 6 mēnešos, salīdzinājumā ar 2015.gada 6 mēnešiem, samazinājies nepilngadīgām personām (14 -17 g.v.) sastādīto administratīvā pārkāpuma protokolu skaits par satiksmes noteikumu neievērošanu:

|  |  |  |  |
| --- | --- | --- | --- |
| **LAPK panti** | **2015.gada 6 mēnešos** | **2016.gada 6 mēnešos** | **+/-** |
| **Kopā:** | **1036** | **835** | -201 |
| LAPK 109.p. 5.d. - par iešanu pa sliežu ceļiem ārpus norādītajām vietām | 19 | 15 | -4 |
| LAPK 149.4 p. 2.d. - par nepiesprādzēšanos ar drošības jostu vai aizsprādzētas aizsargķiveres nelietošanu, kā arī tāda pasažiera vešanu, kurš nav piesprādzējies vai kuram galvā nav aizsprādzētas aizsargķiveres | 12 | 10 | -2 |
| LAPK 149.4 p. 6.d. 1.pkt. - par transportlīdzekļa vadīšanu, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 99 | 102 | +3 |
| LAPK 149.4 p. 7.d. 1.pkt. - par transportlīdzekļa vadīšanu atkārtoti gada laikā, ja nav transportlīdzekļu vadīšanas tiesību (transportlīdzekļu vadīšanas tiesības noteiktā kārtībā nav iegūtas vai ir atņemtas | 2 | 9 | +7 |
| LAPK 149.15 p. 1., 2., 3., 4., 5., 6. un 7.d. (kopā) - transportlīdzekļu vadīšana alkohola reibumā vai narkotisko vai citu apreibinošo vielu ietekmē; | 13 | 21 | +8 |
| LAPK 149.21 p. - velosipēdu un mopēdu vadītājiem noteikto papildu prasību pārkāpšana  | 206 | 201 | -5 |
| LAPK 149. 23 p. 1.d. - gājēju un pasažieru izdarītie pārkāpumi (par pasažieriem noteikto pienākumu pārkāpšanu) | 59 | 49 | -10 |
| LAPK 149. 23 p. 2.d. - gājēju un pasažieru izdarītie pārkāpumi (par gājējiem noteikto pienākumu pārkāpšanu) | 626 | 428 | -198 |

# **IV Preventīvie pasākumi**

Lai uzlabotu bērnu drošību, svarīga ir gan bērnu, gan vecāku izglītošana, kur nozīmīga loma ir VP preventīvajam darbam.

Valsts policijas kārtības policijas darbinieki, kuri veic dienesta pienākumus nepilngadīgo personu noziedzības novēršanas jomā, 2016.gada pirmajā pusē īstenojuši **1345** preventīvos pasākumus (neieskaitot individuālās prevencijas pasākumus), no tiem:

**175** preventīvus pasākumus vardarbības mazināšanai izglītības iestādēs un bērnu vidū. Izglītības iestāžu apmeklēšanas laikā tika lasītas lekcijas par tēmām „Vardarbība”, „Vardarbība skolā”, „Mobings”, „Savstarpējās attiecības”. Akcents likts uz vardarbības un tās dažādo formu atpazīšanu, rašanās cēloņiem un iespējamiem risinājumiem;

**283** preventīvus pasākumus par kriminālatbildību vai administratīvo atbildību, informējot par pārkāpumu veidiem, ar kuriem visbiežāk saskaras nepilngadīgie (huligānisms, nodarījumi pret īpašumu u.c.), kā arī par likumā paredzēto atbildību, atbildību kopumā, tiesībām un pienākumiem, tiesisko audzināšanu, sabiedriskās kārtības noteikumu un iekšējo kārtības noteikumu ievērošanu un ar tiem saistīto atbildību;

**53** preventīvus pasākumus par narkotisko, psihotropo un psihiski aktīvo vielu iedarbību, lietošanas riskiem un sekām, atkarības veidošanos, kā arī likumā paredzēto administratīvo atbildību un kriminālatbildību. Tika apmeklētas izglītības iestādes, demonstrējot informatīvi izglītojošas prezentācijas „Cits eksperiments”, „Lieto barā, mirsti viens!” u.c., kā arī lasītas lekcijas “Vai es protu pateikt-Nē!” u.c.; Tika veikti preventīvi pasākumi par smēķēšanas, to skaitā elektronisko cigarešu un SNUS lietošanu, un alkohola izraisīto kaitīgo seku ietekmi uz veselību, kā arī likumā paredzēto aizsardzību un atbildību;

**195** preventīvus pasākumus ceļu satiksmes drošības uzlabošanai, lai mazinātu risku mazāk aizsargātajiem ceļu satiksmes dalībniekiem – gājējiem un velosipēdistiem nokļūt ceļu satiksmes negadījumos, kā arī par gaismu atstarojošu elementu diennakts tumšajā laikā lietošanas nozīmi. Tika apmeklētas izglītības iestādes, demonstrējot informatīvi izglītojošas prezentācijas „Ceļu satiksmes drošība”, „Ceļu satiksmes noteikumi”, „Drošība ceļu satiksmē”, “Tavs drošais gājēju ceļš u.c. Tāpat tika dalīti gaismu atstarojošie elementi, kā arī norisinājies projekts “Droši uz skolu”;

**116** preventīvus pasākumus par personīgo mantu drošību, sniedzot padomus atbilstošai personīgo mantu uzglabāšanai un informējot par personīgo mantu nozaudēšanas vai nozagšanas riskiem. Tika apmeklētas izglītības iestādes, demonstrējot informatīvi izglītojošu prezentāciju „Sargā pats sevi un savas mantas!”;

**279** preventīvus pasākumus vispārējās drošības jomā (drošība uz ielas; drošība mājās un ārpus tās; ugunsdrošība; drošība skolā; nelaimes gadījumu riski attiecīgajos apstākļos un gadalaikā – ziemā, vasarā; drošība pirotehnikas lietošanā u.c.). Tika apmeklētas izglītības iestādes, demonstrējot informatīvi izglītojošas prezentācijas „Sargā sevi pats!”, „Mana droša diena”, “Bīstami uz ledus”, „Droša vasara – Tava vasara”. Tika veikti preventīvie pasākumi, kuru laikā tika spēlēta spēle ”Sivēns lielpilsētā” un demonstrēta filma “Aiz žoga”;

**109** preventīvi pasākumi par drošību internetā, norādot uz iespējamajiem apdraudējumiem virtuālajā vidē (norādītās personiskās informācijas apjoms, sarakste ar nepazīstamām personām, potenciālā varmākas pazīmes u.c.). Lekcijas par savstarpējo saskarsmi internetā un tēmām “Interneta drošība”, “Par internetu”, “Drošība internetā”, “Tava drošība internetā”;

**76** preventīvi pasākumi, lai iepazīstinātu skolēnus ar Valsts policijas darbu, struktūru un funkcijām, darbinieku ikdienu, kā arī prasībām, lai palīdzētu jauniešiem izvēlēties profesiju un atbilstoši tai sagatavotos, to skaitā vairākas ekskursijas uz iecirkņiem. Notikusi arī iesaiste „Ēnu dienas”, „Atvērto durvju dienas” pasākumos;

**41**preventīvs pasākums, popularizējot policijas tēlu un darbu bērnu un jauniešu vidū, t.sk. izmantojot policijas tēlus – Runci Rūdi un Bebru Bruno;

**18** sacensības un konkursi, t.sk. projekta „Roku rokā” skolēnu sacensības. Projekta mērķis ir palīdzēt bērniem un jauniešiem nojaukt barjeras, kas traucē tiem pilnveidoties, apzināties sevi, veicināt veselīga dzīvesveida attīstīšanu, iesaistīt bērnus un jauniešus sportiskās, informatīvi izglītojošās un radošās aktivitātēs, kas lietderīgi aizpildītu bērnu un jauniešu laiku, tādējādi mazinot dažādas atkarības, noziedzības un citus nevēlamus riskus. Rīkoti arī citi konkursi un sacensības, piemēram, konkursi “Mana drošība”, “Bērnu tiesību aizsardzība”, “Esi drošs uz ceļa” u.c.;

Valsts policijas kārtības policijas darbinieki, kuri veic dienesta pienākumus nepilngadīgo lietu inspektoru jomā, iepriekš minētajā laika posmā ir piedalījušies arī citos preventīvajos pasākumos, t.sk. vecāku sapulcēs izglītības iestādēs, kā arī veikuši individuālās prevencijas darbu, piedalījušies dažādu jomu profilaktiskajos reidos.

Papildus iepriekš minētajiem īstenotajiem preventīvajiem pasākumiem ir veiktas šādas liela mēroga prevencijas aktivitātes:

No 2016.gada 08.aprīļa līdz 2016.gada 10.aprīlim dalība izstādē Ķīpsalā „Bērnu pasaule” (radošās darbnīcas nodrošināšana, operatīvā transporta apskates iespējas);

2016.gada 28.maijā Esplanādē tika organizēts drošības festivāls bērniem, kurā bērni tika informēti par dažādiem drošības jautājumiem, lai tuvojoties vasarai un skolēnu brīvlaikam, bērniem, jauniešiem, kā arī viņu vecākiem atgādinātu, kā parūpēties par savu drošību un veselību. Bērniem un jauniešiem tika nodrošināta iespēja tuvāk aplūkot operatīvos transportlīdzekļus un speciālo tehniku, uzzināt dažādus drošības padomus, kas saistīti ar ceļu satiksmes drošību, kā arī vērot dienesta suņu paraugdemonstrējumus un citas aktivitātes. Klātesošie tika iepazīstināti ar Valsts policijas aplikāciju “Mana drošība”, tāpat tika nodrošināta iespēja šo aplikāciju lejupielādēt.

2016.gadā turpināta Valsts policijas mājas lapas dažādām mērķauditorijām par drošības un prevencijas jautājumiem [www.sargi-sevi.lv](http://www.sargi-sevi.lv) izstrāde.

**Pārskatu sagatavoja:**

|  |  |
| --- | --- |
| VP GKPP KKP DKBgalvenā inspektoreVineta PavlovskaTālrunis: 67075216E-pasts: vineta.pavlovska@vp.gov.lv | VP GKPP PVNvecākais speciālists Rihards PlūmeTālrunis: 67075218E-pasts: : rihards.plume@vp.gov.lv  |
| VP GKrPP KVP1.nodaļas vecākā inspektoreBaiba Liepa-Monksatālr.67075363 E-pasts: baiba.liepa@vp.gov.lv | VP GKPP SDP SUKBgalvenā inspektoreLiāna Šeikovska Tālrunis: 67208118 E-pasts: liana.seikovska@vp.gov.lv  |

1. Kriminālstatistikas ietvaros termins „nepilngadīgais” attiecināms uz personām vecumā no 14 līdz 18 gadiem. [↑](#footnote-ref-1)
2. Avots: IeM IC 22.07.2016. sniegtie dati no lēmumiem par nepilngadīgā (vecums noziedzīgā nodarījuma izdarīšanas brīdī no 14 līdz 17 gadiem (ieskaitot)), atzīšanu par aizdomās turēto, vai pret kuru uzsākts kriminālprocess vai kurš ir aizturēts. [↑](#footnote-ref-2)
3. IeM IC IIIS KRASS netiek iekļauta informācija par 14 gadu vecumu nesasniegušo personu izdarītām prettiesiskām darbībām, kuras paredzētas KL (14.09.2010.g. MK noteikumi Nr.850 „Kriminālprocesa informācijas sistēmas noteikumi”; stājās spēkā 18.09.2010.g.; „LV”, 148 (4340), līdz ar to oficiālie statistikas dati pilnībā neatspoguļo patieso situāciju par nepilngadīgo (personu līdz 18 gadu vecumam) noziedzību. Dati par mazgadīgo personu izdarītajiem noziedzīgiem nodarījumiem tiek gūti no VP teritoriālo pārvalžu atskaitēm (turpinājumā). [↑](#footnote-ref-3)
4. Kriminālpārkāpums ir nodarījums, par kuru KL paredzēta brīvības atņemšana uz laiku no piecpadsmit dienām, bet ne ilgāku par trim mēnešiem (īslaicīga brīvības atņemšana), vai vieglāka soda veids. [↑](#footnote-ref-4)
5. Mazāk smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim mēnešiem, bet ne ilgāku par trim gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ne ilgāku par astoņiem gadiem. [↑](#footnote-ref-5)
6. Smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par trim gadiem, bet ne ilgāku par astoņiem gadiem, kā arī nodarījums, kurš izdarīts aiz neuzmanības un par kuru šajā likumā paredzēta brīvības atņemšana uz laiku, ilgāku par astoņiem gadiem. [↑](#footnote-ref-6)
7. Sevišķi smags noziegums ir tīšs nodarījums, par kuru KL paredzēta brīvības atņemšana uz laiku, ilgāku par astoņiem gadiem, vai mūža ieslodzījums. [↑](#footnote-ref-7)
8. Informācija no VP RRP pārskata par noziedzības stāvokli un policijas darba rezultātiem 2016.gada 6 mēnešos [↑](#footnote-ref-8)
9. VP teritoriālo struktūrvienību iesniegtie dati. [↑](#footnote-ref-9)
10. <https://tis.ta.gov.lv/tisreal?Form=TIS_STAT_O&SessionId=A5AFC2E35E8787E71E76470105C00887> skatīts 11.08.2016. [↑](#footnote-ref-10)
11. Dati nav pilnīgi, jo ne visas pašvaldības sniedz informāciju IeM IC. [↑](#footnote-ref-11)
12. Avots: IeM IC IIIS DWH skatīts: 13.07.2016. [↑](#footnote-ref-12)
13. Avots: IeM IC IIIS DWH\_KRASS datu masīvs: 201606: 30.06.2016. [↑](#footnote-ref-13)
14. Avots: IeM IC IIIS DWH\_KRASS datu masīvs: 201506: 29.06.2015. [↑](#footnote-ref-14)
15. Personas statuss nosakāms pēc lēmuma par atzīšanu par cietušo. [↑](#footnote-ref-15)
16. Viena un tā pati persona var būt cietusi no vairākiem noziedzīgiem nodarījumiem (dažāda KL kvalifikācija) vai arī vienā noziedzīgā nodarījumā var ciest vairākas personas. [↑](#footnote-ref-16)
17. Dati ģenerēti no IeM Informācijas centra Sodu Reģistra datu noliktavas sistēmas (DWH) datu masīviem "2015\_06" un "2016\_06". [↑](#footnote-ref-17)
18. Dati ģenerēti no IeM Informācijas centra Sodu Reģistra datu noliktavas sistēmas (DWH) datu masīviem "2015\_06" un "2016\_06". [↑](#footnote-ref-18)
19. Dati ģenerēti no IeM Informācijas centra Sodu Reģistra datu noliktavas sistēmas (DWH) datu masīviem "2015\_06" un "2016\_06". [↑](#footnote-ref-19)
20. „Citas personas” – jebkura cita persona, tai skaitā var būt arī vecāks vai persona, kas to aizstāj. [↑](#footnote-ref-20)